আরবি ভাষা
আরবি লিপি ডান থেকে বাম দিকে লেখা হয়। ২৯টি বর্ণ বা হরফের এই লিপিতে কেবল ব্যঞ্জন ও দীর্ঘ স্বরধ্বনি নির্দেশ করা হয়। আরবিতে বড় হাতের ও ছোট হাতের অক্ষর বলে কিছু নেই। আরবি লিপি এক অক্ষরের সাথে আরেক অক্ষর পেঁচিয়ে লেখা হয়। প্রতিটি বর্ণের একাধিক রূপ আছে, যে রূপগুলি বর্ণটি শব্দের শুরুতে, মাঝে, শেষে নাকি আলাদাভাবে অবস্থিত, তার উপর নির্ভর করে। কতগুলি বর্ণ একই মূল রূপের উপর ভিত্তি করে লেখা হয় এবং বিন্দুর সংখ্যা দিয়ে একে অপরের থেকে পৃথক করা হয়।
হেজাজি লিপি
অন্যান্য আরবি লিপিগুলোর তুলনায় হেজাজি লিপু তুলনামূলকভাবে কৌণিক এবং ডান দিকে ঝুকে থাকে। এতে কোনো ফোটা বা স্বরচিহ্ন নেই, এটি শুধু ব্যঞ্জনবর্ণ নিয়ে গঠিত। মাইল নামে হেজাজি লিপির একটি শৈলী রয়েছে যা প্রাচীন কুরআনগুলোতে ব্যবহার হত। এই দুটি শব্দ অনেক সময় একে অন্যের পরিবর্তে ব্যবহৃত হয়।